VENDIM

Nr. 576, datë 28.8.2019
PËR MIRATIMIN E MARRËVESHJES NDRYSHUESE TË MARRËVESHJES SË HUAS, NDËRMJET REPUBLIKËS SË SHQIPËRISË, TË PËRFAQËSUAR NGA MINISTRIA E FINANCAVE DHE EKONOMISË (HUAMARRËSI) DHE KORPORATA ELEKTROENERGJETIKE SHQIPTARE, SHA, (AGJENCIA ZBATUESE E PROJEKTIT), DHE KfW FRANKFURT AM MAIN (KfW), PËR PROGRAMIN “ENERGJI UJORE DHE SIGURIA E DIGAVE NË KASKADËN E DRINIT”, RATIFIKUAR ME LIGJIN NR. 85/2015
Në mbështetje të nenit 100 të Kushtetutës dhe të neneve 19 e 23, të ligjit nr. 43/2016, “Për marrëveshjet ndërkombëtare në Republikën e Shqipërisë”, me propozimin e ministrit të Financave dhe Ekonomisë, Këshilli i Ministrave

VENDOSI:
Miratimin e marrëveshjes ndryshuese të marrëveshjes së huas, ndërmjet Republikës së Shqipërisë, të përfaqësuar nga Ministria e Financave dhe Ekonomisë (huamarrësi) dhe Korporata Elektroenergjetike Shqiptare sh.a., (Agjencia zbatuese e projektit), dhe KfW Frankfurt am Main (KfW), për programin “Energji ujore dhe siguria e digave në kaskadën e Drinit”, ratifikuar me ligjin nr. 85/2015, sipas tekstit që i bashkëlidhet këtij vendimi.
Ky vendim hyn në fuqi pas botimit në Fletoren Zyrtare.

Bashkëpunimi Financiar me Republikën e Shqipërisë

Energji ujore dhe Siguria e Digave në Kaskadën e Drinit

Marrëveshja e Huasë e datës 30.6.2015; Huaja nr. 26946

I/e nderuar Zotëri ose Zonjë,

Referuar Marrëveshjes së lartpërmendur të Huasë, ne kemi kënaqësinë t’iu informojmë se ne jemi dakord të zgjasim afatin e disbursimit deri më 31 maj 2021. Gjithashtu, do të rregullohet emri dhe adresa e Ministrisë së Financave dhe Ekonomisë.

Për të kontribuar në finalizimin e suksesshëm të këtij projekti, KfW në mënyrë të jashtëzakonshme do të mbulojë kostot shtesë të rifinancimit të shkaktuara nga zgjatja e periudhës së disbursimit. Ju lutem vëreni se në zgjatjet e ardhshme të periudhave të disbursimit, shpenzimet e rifinancimit mund t’i ngarkohen Huamarrësit.

Si rrjedhojë, ne pajtohemi me modifikimet e mëposhtme të Marrëveshjes së Huasë:

Seksioni A - Ndryshimet e Marrëveshjes së Huasë
Marrëveshja e Huasë dhe Programit do të ndryshohet, si më poshtë.
1. Emërtesa “Ministria e Financave” do të fshihet dhe do të zëvendësohet nga “Ministria e Financave dhe Ekonomisë” kudo që përmendet në të gjithë tekstin e Marrëveshjes së Huasë dhe Programit.

2. Neni 3.2 Afati i fundit për kërkesën e disbursimit, do të fshihet dhe zëvendësohet si më poshtë:
“KfW-ja ka të drejtë të refuzojë të kryejë disbursime pas datës 31 maj 2021.”
3. Neni 6.1 Tabela e Shlyerjes, do të fshihet dhe zëvendësohet me sa vijon:

“Huamarrësi do të paguajë Huanë si më poshtë:

	Pagesat
	Data
	Vlera

	1
	30 qershor
	2021
	1,538,461.53 EURO

	2
	31 dhjetor
	2021
	1,538,461.53 EURO

	3
	30 qershor
	2022
	1,538,461.53 EURO

	4
	31 dhjetor
	2022
	1,538,461.53 EURO

	5
	30 qershor
	2023
	1,538,461.53 EURO

	6
	31 dhjetor
	2023
	1,538,461.53 EURO

	7
	30 qershor
	2024
	1,538,461.53 EURO

	8
	31 dhjetor
	2024
	1,538,461.53 EURO

	9
	30 qershor
	2025
	1,538,461.53 EURO

	10
	31 dhjetor
	2025
	1,538,461.53 EURO

	11
	30 qershor
	2026
	1,538,461.53 EURO

	12
	31 dhjetor
	2026
	1,538,461.53 EURO

	13
	30 qershor
	2027
	1,538,461.64 EURO


4. Në pikën 13.2 Adresa për njoftime për Huamarrësin, do të fshihet dhe zëvendësohet si vijon:
“Për Huamarrësin: 
Ministria e Financave dhe Ekonomisë

 Bul. “Dëshmorët e Kombit”, nr.3

 Tiranë/Shqipëri

 Faks: (+355) 4 222 8494

Seksioni B - Dispozita shtesë

1. Kjo Letër nuk ndryshon ose nuk heq dorë nga ndonjë dispozitë tjetër e Huasë dhe Marrëveshjes së Projektit, përveç përcaktimit të qartë në këtë Letër.

2. Dispozitat e nenit 9 (Kostot dhe detyrimet publike), nenit 10.5 (Pajtueshmëria), nenit 13.2 (Adresat), nenit 14.3 (Pavlefshmëria e pjesshme dhe hapësirat), nenit 14.4 (Formulari me shkrim), nenit 14.6 (Ligji i zbatueshëm) dhe nenit 14.9 (Dispozitat ligjore) të Marrëveshjes së Huasë, të datës 30 qershor 2015, duhet të përfshihen në këtë Letër sikur të përcaktohen plotësisht në këtë Letër dhe sikur referencat ndaj këtyre klauzolave të Marrëveshjes janë referenca ndaj kësaj Letre.

Ju lutem konfirmoni miratimin tuaj për modifikimin e lartpërmendur, duke nënshkruar në një formë të detyrueshme ligjore dhe duke kthyer një origjinal te KfW-ja. 

Përgatitur në tre origjinale në gjuhën angleze.

